320 
man, med Undtagelse af et Par enkelte spidse Kegler, ingen 
høie Bjergrygge rage frem af Isen i det Indre af Landet. 
Alligevel tindes der her en Iisfjord, i hvilken Indlandsisen 
aarlig skyder ned med en Masse, der kan antages at være 
halvhundrede Gange saa stor som den, der skydes frem af 
en stor Alpejøkel i dens centrale, stærkt bevægede Deel. 
Der kan da vel ingen Tvivl være om, at denne Iisstrøm maa 
ledsages af en endnu større Strøm rindende Vand fra det 
Indre af Landet. 
Uagtet jeg allerede fra først af, ved at befatte mig med 
Studiet af Grønlands physiske Geographi, er kommen til det 
Resultat, at der maatte være skjulte Floder, som fra Ind- 
landet udgyde sig i Havet, er det dog først lykkedes mig i 
de seneste Aar, deels at gjøre selvstændige Iagttagelser i 
denne Retning, deels at indsamle bedre Erfaringer i saa 
Henseende. Det synes nemlig, at overalt, hvor Indlandsisen 
naaer ned i Havet og har en kjendelig Bevægelse ud i dette, 
iagttages der ogsaa paa Havfladen, foran den yderste Rand 
af den faste lis, en Bevægelse i Vandet, ligesom af meget 
store Kildevæld, der komme op fra Bunden. Vandet er lige- 
som i Kog eller som bevæget af en Malstrøm, og Sværme af 
Søfugle svæve bestandig over disse Pletter, idet de stadig 
dykke ned og snappe efter Føde i det brakkede Vand. Jeg 
selv har kun havt Leilighed til at iagttage dette i en lille 
Iisfjord ved Frederikshaab, den saakaldte Qvanefjord; den 
naaer med to Arme op til Indlandet, og i begge Arme sæn- 
ker Indlandsisen sig ned , i den nordre med en noget stær- 
kere, i den søndre med en ikkun svag Bevægelse; kun i den 
sidste lykkedes det mig at nærme mig selve Iisranden til en 
Afstand af vel henved et Par tusinde Alen, og derpaa at 
gaae iland og oppe fra en Høide nøie at betragte den. Jeg 
saae da tydeligt gjennem Kikkerten den ovennævnte Bevægelse 
paa Havfladen over en Strækning af nogle tusinde Qvadrat- 
alen, tæt inde ved Iisranden, og Fuglenes (Larus tridac- 
tylus) Sværmen over disse Pletter ligesom over Fiskebanker. 
Endvidere var den lille Fjordarm stærkt farvet af leret Brak- 
vand, uagtet der intetsteds sporedes nogen Elv paa Landet. 
